Kotorska biskupija

Raspored bogoslužja za svetkovinu Svih Svetih i Dušni dan u župama Kotorske biskupije
2023-11-01 08:00 - 2023-11-02 17:00 (Europe/Zagreb)
Preuzmite: Raspored bogoslužja

Proslava sv. Jeronima
2023-09-29 18:00 - 2023-09-30 18:00 (Europe/Zagreb) | Herceg Novi
Proslava nebeskog zaštitnika Župe i grada Herceg Novog održat će se 30. 9., svetim misama u 10 i u 18 sati. Svečanu svetu misu u 18 sati predslavi fra Ivica Pavlović, predstojnik samostana sv. Vlaha u Pridvorju.
Dan prije, 29. 9., sveta misa i molitva prve Večernje će biti u 18 sati.

Svetkovina Velike Gospe u marijanskim svetištima Kotorske biskupije
2023-08-15
Svetkovina Uznesenja BDM – Velike Gospe u marijanskim svetištima Kotorske biskupije proslavit će se po sljedećem rasporedu:
Ratac (Sutomore) – misa na ostacima benediktinske opatije Gospe ratačke – u 10 sati.
Svetište Gospe od Milosti (Tivat) – misa u 10 sati. Brodovi s Pina polaze u 9 i 9:30 sati.
Svetište Gospe od Škrpjela (Perast) – svete mise u 7, 8, 10 i 18 sati.

Blagdan Gospe od Snijega
2023-08-05
Župa Škaljari proslavit će blagdan svoje nebeske zaštitnice, Gospe od Snijega, svečanom svetom misom u subotu 5.8. u 19 h. Nakon svete mise i procesija bit će otkrivena spomen-bista don Antona Belana, kotorskog i škaljarskog župnika.
Istoga dana, u crkvi Gospe od Snijega na Verigama, sveta misa bit će u 8 sati.

Predstavljanje jedinstvene edicije izabranih djela Pavla Butorca
2023-06-25 20:00 - 21:00 (Europe/Zagreb)
U Kotorskoj katedrali će se u nedjelju 25. 6. s početkom u 20 h, održati predstavljanje edicije Izabranih djela biskupa Pavla Butorca. Urednik ovog monumentalnog izdanja koje se sastoji od 10 knjiga je don Srećko Majić, peraški župnik i direktor NIP „Gospa od Škrpjela“.
Na predstavljanju će govoriti mons. Ratko Perić, mostarsko-duvanjsko biskup u miru, akademik dr. Radovan Tomić, Slavko Dabinović i don Robert Tonsati, kancelar biskupije.
Knjige su tiskane u tvrdom povezu, a cijeli komplet knjiga objedinjen je i prikladnom kutijom, te će se moći nabaviti promotivnoj cijeni od 100 eura po kompletu.
Pavao Butorac, bio je povjesničar i teološki pisac (Perast, 26. III. 1888 – Dubrovnik, 22. XI. 1966). Studij teologije završio u Zadru 1910. Potom je službovao kao župnik i kateheta u gimnazijama u Kotoru, Zadru i Splitu, a zatim kao rektor kotorskoga sjemeništa 1918–20. Kotorskim biskupom imenovan je 1938., administratorom Dubrovačke biskupije bio od 1940., a dubrovačkim biskupom od 1950. Sudjelovao u radu II. vatikanskoga koncila (1963–65). Katolički bogoslovni fakultet u Zagrebu dodijelio mu je 1964. počasni doktorat.
Uz teme iz teologije i duhovnosti, težište njegovog znanstveno-istraživačkog rada bilo je na svjetovnoj i crkvenoj povijesti Boke i Južnog Jadrana.

Koncert “Ensemble Labyrinthus” u Herceg Novom i u Kotoru
2023-06-10 - 2023-06-11
Ansambl za srednjovjekovnu glazbu “Ensemble Labyrinthus” održat će dva koncerta na području Kotorske biskupije:
U Herceg Novom, u subotu, 10. 6. 2023. u 19 h u župnoj crkvi sv. Jeronima.
U Kotoru, u nedjelju, 11. 6. 2023. u 20 h u Katedrali sv. Tripuna.
Na programu su djela čuvene pariške škole Notre Dame iz 12. i 13. stoljeća. Radi se o glazbi religioznog sadržaja (tipa conductus i rondo), koja nije bila namijenjena bogoslužju. Ovaj koncert je iznimno rijetka prilika za slušateljstvo u Crnoj Gori za slušanje srednjovjekovne glazbe u povijesno informiranoj izvedbi. Među glazbalima koja se uz glasove mogu čuti na koncertu su citole, gitara latina i chifonie, popularne u XIII.vijeku.
Ensemble Labyrinthus jedan je od poznatijih europskih ansambala koji izvode glazbu XII.-XIV. vijeka. Osnovana je 2010. godine u Moskvi. Ansambl je nastupao na festivalima i u koncertnim dvoranama u Njemačkoj, Švicarskoj, Francuskoj, Poljskoj i Rusiji. Repertoar ansambla uključuje programe pripremljene s velikim izvođačima srednjovjekovne glazbe kao što su N. Rodenkirchen (Sequentia, Dialogos), M. Lewon (Ensemble Leones, Schola Cantorum Basiliensis), B. Romain (Le Mirroir de Musique,, Ensemble Leones, Schola Cantorum Basiliensis), S. Lutzenberger (Huelgas Ensemble etc), H. Marti (Sequentia) i drugi.
Ansambl je izdao 5 CD-a za razne europske izdavačke kuće.

Koncert i sveta misa na ostatcima benediktinske opatije na Ratcu
2023-06-07 - 2023-06-08
Župa Sv. Marije (Sutomore) poziva na na poseban događaj na Ratcu pod geslom “Oživimo svetište Gospe Ratačke!”
Poznati glazbenik Stijepo Gleđ Markos, održat će duhovni koncert u srijedu 7. 6. u 20 sati na ostacima benediktinske opatije Gospe Ratačke. Cilj ovog događaja je probuditi duhovnost i obnoviti povezanost s Gospom i njenim svetištem.
Na svetkovinu Tijelova 8.6. u 10 sati, na Ratcu će se održati sveta misa koju će predvoditi apostolski nuncij za Crnu Goru, nadbiskup Francis Assisi Chullikatt.

Blagdan Sv. Leopolda Mandića u Herceg Novom
2023-05-09 - 2023-05-12 | Herceg Novi
Blagdanu sv. Leopolda B. Mandića u njegovom rodnom gradu, Herceg Novom, prethodit će trodnevnica od 9. do 11. svibnja, s početkom u 17,30. U petak, 12. svibnja slavit će se tri svete mise: u 8 sati u crkvi sv. Leopolda, te u 10 i 18 u župnoj crkvi sv. Jeronima. Više detalja na plakatu:

Proslava blagdana bl. Ozane Kotorke
2023-04-24 - 2023-04-27
Program proslave blagdana bl. Ozane Kotorke, suzaštinice grada Kotora
Trodnevnica:
Svakog dana od 24. 4. do 26. 4. svete mise su 18 sati u crkvi Sv. Marije od Rijeke (bl. Ozane)
Trodnevnicu predvodi don Ivo Ćorić
Svetkovina:
Četvrtak, 27. 4. 2023.
Svete mise: u 8, 10 i 18 sati
Predslavi fra Filip Karadža

Raspored bogoslužja za Vazmeno trodnevlje i Uskrs
2023-04-02 08:00 - 2023-04-09 18:00 (Europe/Zagreb)
Raspored bogoslužja za Vazmeno trodnevlje i Uskrs u župama Kotorske biskupije:

Preuzmite raspored bogoslužja (PDF)

Koncerti sakralne glazbe ansambla "Projekt Lazarus"
2023-02-23 - 2023-02-25
Ansambl „Projekt Lazarus“ iz Zagreba održat će koncerte stare hrvatske sakralne glazbe (glazba 17. stoljeća) u Budvi, Herceg Novom i Kotoru.

Koncerti će se održati po sljedećem rasporedu:

Četvrtak, 23. 02. 2023. u 19:00 h, Budva, župna crkva Sv. Ivana Krstitelja
Petak, 24. 02. 2023. u 19:00h, Herceg Novi, župna crkva Sv. Jeronima
Subota, 25. 02. 2023. u 19:00h, Kotor, katedrala Sv. Tripuna

Ansambl „Projekt Lazarus“ profesionalni je glazbeni sastav koji djeluje na hrvatskoj i međunarodnoj glazbenoj sceni od 2013. godine, u okviru udruge Hrvatski glazbeni centar (osnovane 2003.). Glavni cilj djelovanja ovoga ansambla je revitalizacija, promocija i prezentacija hrvatske glazbene baštine. Ansambl Projekt Lazarus osobito je usmjeren na prezentiranje djela koja u suvremenoj povijesti nisu ugledala svjetlo dana, ili se pak rijetko izvode, kao i onih za koja ne postoje audio ili video zapisi. U nastojanju otimanja zaboravu vrijednih spomenika ponajprije hrvatske glazbene baštine, nepresušnom vrelu potvrde pripadnosti zapadnoeuropskom kulturnom i civilizacijskom korpusu, glazbenici Projekta Lazarus izvode djela renesansnih, baroknih, ali i modernih kompozitora, čija su ostavština visokovrijedna, jedinstvena umjetnička ostvarenja. Projekt Lazarus je ostvario značajan broj koncertnih nastupa, od kojih posebno izdvajamo sudjelovanje na 12. festivalu hrvatske glazbe u Beču u St. Peterskirche 2016. godine, zatim projekt Putevima Damjana Nembrija u okviru kojega smo nastupili na VII. međunarodnom festivalu Gaetano Callido u Veneciji, tri uzastopna nastupa na Varaždinskim baroknim večerima 2017., 2018. i 2019, kao i tri uzastopna nastupa na međunarodnom Festivalu Seviqc u Brežicama 2018., 2019. i 2020. godine. Ansambl Projekt Lazarus je također nastupao promovirajući hrvatsku glazbenu baštinu i u Rimu, Bernu, Münchenu, Strasbourgu kao i drugim gradovima Hrvatske i Europe.
Ansambl čine glazbenici: Daniela Perosa, sopran; Nikolina Virgej Pintar, mezzosopran; Ivan Martinčić, tenor; Robert Palić, bas, Darijan Ivezić, umjetnički voditelj; dr. sc. Martina Mičija Palić, umjetnička suradnica i korepetitorica
Ulaz je slobodan
Organizatori i pokrovitelji:
HRVATSKI GLAZBENI CENTAR; KOTORSKA BISKUPIJA; MINISTARSTVO KULTURE I MEDIJA REPUBLIKE HRVATSKE; GRAD ZAGREB

Predstavljanje zbornika radova ‘Sveti Jeronim kroz vjekove. Kult i spomenici'
2023-02-11 18:00 - 19:00 (Europe/Zagreb)
U subotu, 11. 2. 2023. s početkom u 18 sati u župnoj crkvi Sv. Jeronima u Herceg Novom održat će se predstavljanje zbornika radova ‘Sveti Jeronim kroz vjekove. Kult i spomenici’ urednika Emilija Marina i Katarine Horvat-Levaj.
Knjigu će predstaviti Željka Čorak, Sanja Cvetnić i Radoslav Tomić, a nazočnima će se obratiti don Robert Tonsati, don Siniša Jozić, Katarina Horvat-Levaj i Davor Trupković.
Organizatori su Kotorska biskupija – župa Sv. Jeronima i Institut za Povijest umjetnosti.
‘Sveti Jeronim kroz vjekove. Kult i spomenici‘ je zbornik radova znanstvenoga skupa koji je krajem 2020. godine održan u Zagrebu povodom 1600. obljetnice smrti sv. Jeronima. Nakladnici ovoga zbornika radova su Hrvatsko katoličko sveučilište i Institut za povijest umjetnosti, a realiziran je uz pokroviteljstvo Hrvatske akademije znanosti i umjetnosti. Zbornik su uredili dr. Emilio Marin i dr. Katarina Horvat-Levaj, a donosi znanstvene priloge 21 autora iz Hrvatske i inozemstva na hrvatskome i francuskom jeziku i sa sažetcima na engleskome jeziku uz obilje likovnoga materijala.

Predstavljanje knjige Radoslava Tomića 'Znakovi identiteta'
2023-02-10 19:00 - 20:00 (Europe/Zagreb)
U petak, 10. 2. 2023. s početkom u 19 sati, u organizaciji Kotorske biskupije i Instituta za Povijest umjetnosti, u katedrali Sv. Tripuna u Kotoru održat će se predstavljanje knjige akademika Radoslava Tomića Znakovi identiteta – sveci zaštitnici u umjetnosti 17. i 18. stoljeća u Dalmaciji, Boki kotorskoj i Dubrovniku.
Knjigu će predstaviti Sanja Cvetnić, recezentica, i Radoslav Tomić, autor. Nazočnima će se obratiti don Robert Tonsati, Katarina Horvat-Levaj i Davor Trupković.
Akademik Radoslav Tomić je u ovoj knjizi, u kojoj su teze o identitetskoj vrijednosti dalmatinske likovne baštine utemeljene na odličnom poznavanju »terena«, od Krka do Kotora, ali dakako i Venecije i Veneta (radi usporedbi i tematske razlikovnosti), pružio znanstveni temelj za puno razumijevanje i vrednovanje likovnoga krajolika Dalmacije. Ova knjiga je vrsta razdjelnice u tom smislu i na području koje obrađuje, jer daje smisao pojavama koje su usporedive u različitim mjestima Dalmacije, a vezane su, kako sam autor piše, za održanje identiteta (»Tako se dalmatinski prostor premrežio svetačkim likovima koji su funkcionirali na dvije razine: sakralnoj i profanoj, objedinjujući vjersku i komunalnu zajednicu u neraskidivu cjelinu.«). Stoga u knjizi nalazimo brojne identitetske topose Dalmacije, naznačene kroz likovna djela, od slave crkvenoga naučitelja i prevoditelja sv. Jeronima, mjesnih svetaca-zaštitnika, raznih svetačkih relikvija do Gospe Sinjske i Alke pa knjiga u znanstvenom smislu svjedoči o znanstvenoj širini, nužnoj za puno razumijevanje uloge baštine u oblikovanju dalmatinskoga i pojedinih mjesnih identiteta.

Predstavljanje knjige Nevenke Šarčević "Bokobran"
2023-01-28 19:00 - 20:00 (Europe/Helsinki) | Katedrala, Kotor, Montenegro
U subotu, 28. 1. 2023. s početkom u 19 sati u katedrali sv. Tripuna održat će se predstavljanje knjige “Bokobran – razgovori o kulturi i umjetnosti Boke kotorske” autorice Nevenke Šarčević, povjesničarke umjetnosti.
Knjiga „Bokobran“ nastala je na temelju razgovora koje je Nevenka Šarčević kao urednica emisije „Bokobran“ na Radio Duxu vodila tijekom pet godina svoga rada, s velikim brojem sugovornika, među kojima su i najeminentniji stručnjaci s područja bokeljistike, povijesti, povijesti umjetnosti, zaštite kulturne baštine i kulture općenito, iz Hrvatske i Crne Gore, te predstavlja jedinstveni i mozaični, novi doprinos poznavanju kulturne baštine Boke Kotorske. Bogato opremljenu profesionalnim fotografijama Paola Mofardina, knjigu je uredila dr. Katarina Horvat – Levaj, a objavljena je izdanju ArTresor Naklade te Instituta za povijest umjetnosti (Zagreb), dok je suizdavač Kotorska biskupija.
Knjigu će predstaviti don Robert Tonsati, kancelar Kotorske biskupije, Jasminka Grgurević, savjetnik konzervator, dr. Katarina Horvat – Levaj, urednica knjige, i autorica Nevenka Šarčević.
„Opsegom, disciplinarnom raznolikošću, brojem sugovornika i probranim temama knjiga Nevenke Šarčević Bokobran -Razgovori o kulturi i umjetnosti Boke kotorske vrijedna su dopuna bokeljistici, dakle publicistici koja se bavi, istražuje i tumači Boku kotorsku i njezin specifičan povijesni i kulturni identitet.“
Iz recenzije akdemika Radoslava Tomića

Raspored bogoslužja: Badnjak i Svetkovina Rođenja Gospodnjega — Božić
2022-12-24 - 2022-12-25
Preuzmite raspored bogoslužja (PDF)

Raspored misa na blagdan Gospe od Zdravlja u Kotoru
2022-11-21
Na blagdan Gospe od Zdravlja (Prikazanja Blažene Djevice Marije u hramu) 21. 11. 2022. svete mise u kotorskom zavjetnom svetištu Gospe od zdravlja slavit će se u 6, 8, 10 i 15 h. Prije popodnevne mise bit će molitva Gospine krunice.

Blagdan bl. Gracije iz Mula
2022-11-06 - 2022-11-09
Blagdan bl. Gracije iz Mula proslavit će se u župi Muo svetim misama i duhovnom pripremom. Mise tijekom trodnevnice od 6. do 8. 11. (svakog dana u 17 h) predvodi i propovijeda vlč. Mihill Gojani, župnik župe sv. Margarete u Dubravi (Bjelovarska biskupije, Hrvatska).
Na sam blagdan 9. 11. slavit će se četiri mise: u 6, 8, 10 i 17 h. Večernju svetu misu predslavi mons. Ivan Štironja, kotorski biskup.
Bl. Gracija, moli za nas!

Raspored misnih slavlja za svetkovinu Velike Gospe
2022-08-15
Na Svetkovinu Uznesenja Blažene Djevice Marije – Veliku Gospu svete mise u svetištima Kotorske biskupije biti će po sljedećem rasporedu:

Perast – otok i svetište Gospe od Škrpjela
6 h, 8 h, 10 h i 18 h.

Tivat – otok i svetište Gospe od Milosti
10 h

Sutomore – Svetište Gospe Ratačke – Ratac
10 h i 18 h. Večernju misu predvodi kotorski biskup mons. Ivan Štironja.

Svetkovina sv. Petra i Pavla u Bogdašićima i Ljutoj
2022-06-29
Na svetkovinu sv. Petra i Pavla 29.6. u župi Bogdašići mise će biti u 10 i u 19 h. U istoj župi u ponedjeljak, 27.6. će se održati koncert klape Jadran na platou ispred župne crkve s početkom u 20 sati.

U Ljutoj sv. misa na svetkovinu zaštitnika župe biti će u 10 h.

Koncert župnog zbora sv. Križa iz Gruža (Dubrovnik)
2022-06-10
U petak, 10. lipnja/juna u 19 sati, u župnoj crkvi sv. Eustahija u Dobroti Zbor crkve svetog Križa iz Dubrovnika održat će koncert. Nastup ovog zbora održava se u sklopu međunarodnog projekta Putevima bokeljskih Hrvata.
Voditeljica zbora je profesorica Marija Brčić.

Put svjetla u župi Bogdašići
2022-05-28
Župa sv. Petra Bogdašići organizira “put svjetla”, pobožnost u kojoj se kroz 14 postaja razmišlja o Isusovom životu od Uskrsnuća do slanja Duha Svetoga. Ta će se pobožnost održati ove subote – 28.05. s početkom u 10 sati u crkvi sv. Petra. Put svjetla će zatim krenuti kroz šumu po postajama do crkve Svih Svetih u gornjim Bogdašićima. Po završetku pobožnosti i povratku biti će okrjepa kod župne crkve. Ovaj put namijenjen je prvenstveno mlađim ljudima i onima koji su u boljoj fizičkoj spremi zbog zahtjevnosti puta. Treba se odjenuti i obući u robu prikladnu za planinarenje te sa sobom ponijeti vodu.

Proslava Pomoćnice kršćana i predstavljanje Muljanskog kantuala
2022-05-21 08:00 - 2022-05-24 17:00 (Europe/Helsinki)
Ovogodišnja proslava Pomoćnice Kršćana, nebeske zaštitnice župe Muo biti će u znaku dvostrukog slavlja. Proslavi prethodi trodnevnica od 21.5. do 23.5. Osim redovitih misnih slavlja i pobožnosti u povodu blagdana, nakon večernje svete mise 24.5. koju predslavi kotorski biskup mons. Ivan Štironja biti će i predstavljanje Muljanskog kantuala u kojem su sakupljene i objavljene skladbe o. Konrada Eberta napisane za župu Muo prije više od 130 godina. Ove vrijedne kompozicije po prvi put će sudionici događaja imati priliku čuti na mjestu za koje su izvorno nastale: u crkvi Pomoćnice Kršćana i kontekstu liturgije kada će se izvesti i Missa Auxilium Christianorum (Misa Pomoćnice Kršćana) skladana za muljansku župnu crkvu i njezin tadašnji zbor.
Predstavljanje Muljanskog kantuala biti će odmah nakon mise i tom će prigodom pjevački ansambl iz Zagreba pod ravnanjem Mo. Roberta Homena, dirigenta i profesora na Muzičkoj akademiji u Zagrebu, uz pratnju prof. Nevena Kraljića, orguljaša Zagrebačke Prvostolnice koncertno će izvesti dio skladbi objavljenih u Kantualu.
O knjizi će govoriti Mr. Marija Mihaliček ispred nakladnika – Ogranka Matice hrvatske u Boki Kotorskoj, Mo. Robert Homen, dirigent i don Robert Tonsati, župnik Mula i urednik kantuala.
Ovaj duhovni i kulturni događaj svojim pokroviteljstvom podržali su Opština Kotor, Središnji državni ured za Hrvate izvan Republike Hrvatske i Matica Hrvatska.
Cjelokupni duhovni i kulturni program proslave detaljno je izložen na plakatima:

Proslava sv. Leopolda u Herceg Novom
2022-05-09 - 2022-05-12
Rodna župa sv. Leopolda B. Mandića proslavit će njegov blagdan trodnevnom duhovnom pripravom od 9. do 11. svibnja/maja. Na sam blagdan 12. svibnja/maja služit će se tri svete mise. Cjelokupni program proslave naveden je na plakatu:

Blagdan sv. Duje u Škaljarima
2022-05-07 18:00 - 19:00 (Europe/Helsinki)
Blagdan sv. Dujma (Sv. Duje), biskupa i mučenika proslavit će se svetom misom u crkvici sv. Dujma u Škaljarima, u subotu, 7. svibnja/maja u 18 sati.

Program proslave blagdana bl. Ozane u Kotoru
2022-04-24 - 2022-04-27
Blagdan bl. Ozane Kotorke proslavit će se svetim misama i trodnevnom duhovnom pripravom u njezinom svetištu – kolegijalnoj crkvi sv. Marije od Rijeke.
Trodnevnicu od 24. do 26. travnja/aprila predvodi don Krešo Puljić župnik i profesor na Teološko-katehetskom institutu u Mostaru.
Na sam blagdan, u srijedu 27. travnja/aprila biti će tri sv. mise: u 8 sati – Don Ante Dragobratović, u 10 sati – don Krešo Puljić, u 18 sati mons. Ivan Štironja, kotorski biskup.
Bl. Ozano, moli za nas!

Križni put mladih u Stolivu
2022-04-09 10:00 - 12:00 (Europe/Helsinki)
U subotu, 9. travnja/aprila s početkom u 10 sati u Stolivu održat će se Križni put mladih putem od Donjeg do Gornjeg Stoliva.

Duhovna korizmena večer uz koncert u katedrali sv. Tripuna
2022-04-02 19:00 - 20:00 (Europe/Helsinki) | Katedrala, Kotor, Montenegro
U subotu 2. travnja/aprila održat će se duhovna korizmena večer i koncert u Kotorskoj katedrali sv. Tripuna s počekom u 19 sati u kojoj će sudjelovati Komorni pjevački ansambl Pro arte i Hrvatska kulturna zajednica Troplet iz Mostara.
Koncert će izvesti Komorni pjevački ansambl Pro arte iz Mostara a na programu su djela iz sakralne glazbe te skladbe za orgulje. Korizmenu riječ ohrabrenja prisutnima, osobito mladeži i mladim obiteljima, uputit će don Krešo Puljić, profesor na Teološkom institutu u Mostaru i župnik župe sv. Tome, apostola u Mostaru.
Komorni pjevački ansambl Pro arte čine studenti Studija glazbene umjetnosti Fakulteta prirodoslovno–matematičkih i odgojnih znanosti Sveučilišta u Mostaru, koji na osobit način njeguju i široj javnosti nastoje približiti ljepotu a cappella glazbe.
Ansambl vodi gđa Katja Krolo – Šarac, magistra crkvene glazbe. Nakon završetka studija crkvene glazbe na Sveučilištu za glazbu i scensku umjetnost u Grazu, smjer orgulje, magistra Krolo – Šarac upisuje poslijediplomski studij, koji završava 2001. na smjeru „Orgulje“ i smjeru „Zborovođa i kantorica“ te tako stječe naslov „magistra crkvene glazbe“. Sa zborovima koje vodi u Bosni i Hercegovini od 2002., dobiva brojna priznanja i nagrade struke na natjecanjima zborske glazbe. Izvanredna je profesorica na Studiju glazbene umjetnosti pri Fakultetu prirodoslovno-matematičkih i odgojnih znanosti, te voditeljica više zborova na vi mjesta i župa. Održala je više orguljskih solističkih i komornih koncerata u Hrvatskoj, Sloveniji, Mađarskoj i BiH.
Pozivamo vas da budete sudionici ove Duhovne korizmene večeri i koncerta u katedrali sv. Tripuna u subotu 2. travnja/aprila u 19 sati. Ulaz je slobodan. Svi ste dobro došli.
Sutradan, u nedjelju 3. travnja/aprila, Ansambl će predvoditi liturgijsko pjevanje na svetoj misi u 10 sati, također u katedrali sv. Tripuna u Kotoru.
Dobro došli!

Blagdan Gospe od Zdravlja u Kotoru
2021-11-21
Na blagdan Marijina prikazanja u hramu koji se u Kotoru slavi kao Gospa od Zdravlja, 21. 11., u zavjetnom svetištu Gospe od Zdravlja na zidinama biti će dvije svete mise u 6 h i 15.30 h. Crkva će biti otvorena tijekom cijelog dana (u periodu između navedenih misa)za molitvu i hodočašće. Istoga je dana i svetkovina Krista Kralja – sveta misa u katedrali biti će u 10 h, a u crkvi sv. Klare u 18 h.

Mali Tripundan
2021-11-10 18:00 - 19:00 (Europe/Helsinki)
Dana 10. studenog kada se po Rimskom martirologiju slavi spomen sv. Tripuna, Respicija i Nimfe – u Kotoru tzv. mali Tripundan, misa će biti u 18 sati u katedrali.

Blagdan bl. Gracije iz Mula
2021-11-09
Blagdan bl. Gracije iz Mula kod Kotora svečano će se proslaviti uobičajenim pobožnostima i misnim slavljima: od 6.11. do 8.11. svaku večer u 17 sati je sveta misa i molitva trodnevnice na kraju, a zadnju večer trodnevnice prije mise biti će euharistijsko klanjanje. Na sam blagdan 9.11. prva misa će biti u 6 h, a svečana koju predslavi biskup kotorski mons. Štironja, u 16 h. Ostale mise tog dana su u 8 i 10 sati. Misno slavlje u 16 h pjevanjem će uzveličati vokalni sastav “Chorus angelorum” iz Brela, RH.
